Source: http://www.euroavocatura.ro/legislatie/1654/Legea_nr__164_2019_pentru_modificarea_si_completarea_OUG_nr__1_1999_privind_regimul_starii_de_asediu_si_regimul_starii_de_urgenta
Timestamp: 2019-10-18 23:40:10+00:00
Document Index: 3206202

Matched Legal Cases: ['articolul 20', 'articolul 21', 'articolul 21', 'articolul 25', 'articolul 25', 'articolul 26', 'articolul 26', 'articolul 26', 'Articolul 31']

Prima pagină » Legislaţie » Codurile Esentiale » Legea nr. 164/2019 pentru modificarea si completarea OUG nr. 1/1999 privind regimul starii de asediu si regimul starii de urgenta
Publicat: 08 Oct 2019 122 citiri Secţiunea: Codurile Esentiale
Ordonanta de urgenta a Guvernului nr. 1/1999 privind regimul starii de asediu si regimul starii de urgenta, publicata in Monitorul Oficial al Romaniei, Partea I, nr. 22 din 21 ianuarie 1999, aprobata cu modificari si completari prin Legea nr. 453/2004, se modifica si se completeaza dupa cum urmeaza:
"(2) Conducatorii autoritatilor publice si administratorii operatorilor economici care asigura servicii de utilitate publica in domeniile energetic, sanatate, agricultura si alimentatie, alimentare cu apa, comunicatii si transporturi au obligatia de a asigura continuitatea furnizarii serviciilor esentiale pentru populatie si pentru fortele destinate apararii."
2. La articolul 20, litera l) se modifica si va avea urmatorul cuprins:
"l) sa asigure paza militara a statiilor de alimentare cu apa, energie, gaze, a sediilor posturilor de radiodifuziune si de televiziune publice, a operatorilor economici care detin capacitati de importanta strategica la nivel national, precum si a obiectivelor de importanta deosebita pentru aparare, prin punerea in aplicare a Planului de mobilizare a economiei nationale pentru aparare; cand situatia impune, dispun oprirea temporara a alimentarii cu gaze, energie si apa potabila, dupa caz;".
3. La articolul 21, alineatul (1) se modifica si va avea urmatorul cuprins:
(1) In functie de situatia operativa concreta, pe timpul starii de asediu sau al starii de urgenta, Consiliul Suprem de Aparare a Tarii poate dispune ca unitatile militare din fortele destinate apararii sa fie trecute in trepte superioare ale capacitatii de lupta, potrivit planurilor intocmite, inclusiv completarea lor cu resurse umane si materiale, conform organizarii la razboi."
4. La articolul 21, dupa alineatul (2) se introduce un nou alineat, alineatul (3), cu urmatorul cuprins:
"(3) In conditiile alin. (1), institutiile cu atributii in domeniul apararii, ordinii publice si securitatii nationale pot concentra rezervisti pentru instruire si indeplinirea unor misiuni sau pot chema persoane fizice apte de munca pentru prestari de servicii in interes public."
5. La articolul 25, literele c) si d) se modifica si vor avea urmatorul cuprins:
"c) amplificarea activitatilor de productie a operatorilor economici care, prin natura domeniului de activitate, au atributii in realizarea produselor cu destinatie militara, executa reparatii la unele categorii de tehnica militara sau asigura servicii pentru fortele destinate apararii, prin punerea in aplicare a Planului de mobilizare a economiei nationale pentru aparare, in conditiile legii, si a Sistemului de prioritati si alocare a resurselor pentru aparare;
d) organizarea si asigurarea cu prioritate a transporturilor, comunicatiilor, produselor, resurselor si infrastructurii pentru nevoile fortelor destinate apararii;".
6. La articolul 25, dupa litera f) se introduce o noua litera, litera f1), cu urmatorul cuprins:
"f1) rechizitionarea de bunuri, potrivit legii;".
7. La articolul 26 alineatul (1), litera b) se modifica si va avea urmatorul cuprins:
"b) organizarea si asigurarea cu prioritate a transporturilor, comunicatiilor, produselor, resurselor si infrastructurii pentru nevoile fortelor destinate apararii;".
8. La articolul 26 alineatul (1), dupa litera c) se introduce o noua litera, litera d), cu urmatorul cuprins:
"d) rechizitionarea de bunuri, potrivit legii."
9. La articolul 26, alineatul (2) se modifica si va avea urmatorul cuprins:
"(2) Pe durata starii de urgenta, instituita in temeiul art. 3 lit. b), autoritatile si institutiile publice, operatorii economici si populatia sunt obligate sa respecte si sa aplice prevederile legale speciale pe domeniu, precum si masurile dispuse de autoritatile competente."
Nerespectarea prevederilor art. 9 constituie contraventie si se sanctioneaza cu amenda de la 100 lei la 5.000 lei, pentru persoane fizice, si de la 1.000 lei la 70.000 lei, pentru persoane juridice."
11. Articolul 31 se abroga.
Afişează Legea nr. 164/2019 pentru modificarea si completarea OUG nr. 1/1999 privind regimul starii de asediu si regimul starii de urgenta pe o singură pagină
Citeşte mai multe despre: Legea 164/2019 OUG 1/1999 Stare de asediu Stare de urgenta
Comentează: Legea nr. 164/2019 pentru modificarea si completarea OUG nr. 1/1999 privind regimul starii de asediu si regimul starii de urgenta